José Bové

Joseph «José» Bové (Talença, Gironda, 11 de junh de 1953) es un païsan, politician e sindicalista occitan. Es considerat coma una de las figuras del movement altermondialista e un fèrme defensor de la sobeiranetat alimentària. 

Sindicalista agricòla de la Confederacion Païsana e de Via Campesina, es conegut per las seunas presas de posicion contra los OGM e las seunas accions de desrabatge illegal de plantacions d'OGM, qualificadas de desobesissença civila pels sius partisans.

Foguèt candidat a l'eleccion presidenciala francesa de 2007 que i reculhiguèt 1,32% de las voses.

Afar del McDonald's de Milhau (1999)

Una accion particularament mediatizada de José Bové e la Confederacion paisana en Occitània foguèt l'operacion Mac Do defòra !Il y a 20 ans, à Millau, José Bové s'attaquait à un McDo https://www.lalibre.be/international/europe/2019/08/08/il-y-a-20-ans-a-millau-jose-bove-sattaquait-a-un-mcdo-7OY4H7RPT5CQPCIIJ4UZ3XZTOE/ menada lo 12 d'agost de 1999 sus l'obrador d'assemblatge d'un restaurant McDonald's a Milhau, dins Avairon. Aquela accion de demontatge del dich McDonald's li valguèt un procès que o condemnèt a una pena de tres meses de preson fèrma.

S'agissiá per la Confederacion paisana de protestar contra la decision de l'Organizacion mondiala del comèrci d'autorizar las sancions americanas (jos forma de taxacion punitiva de d'unas importacions d'origina europèa, coma lo formatge de lach crus coma lo ròcafòrt), a causa del refús de l'Union Europèa d'importar dels Estats Units de carn de vaca de las ormònas de creissença. McDonald's, entrepresa d'origina americana, representava a lors uèlhs la cibla simbolica ideala, tot a l'encòp del « mal manjar » e del « capitalisme apatrida ».

Vejatz tanben
 Confederacion Païsana

 Nòtas e referéncias 

Bové
Categoria:Candidat a l'eleccion presidenciala francesa de 2007
Bové
Categoria:Politica francesa
Categoria:Candidat a una eleccion presidenciala francesa